**VBL**

 **Vilnius Basketball League**

****

# Summer League ‘24

**N U O S T A T A I**

## I. TIKSLAI

Viešoji įstaiga „Vilnius Basketball League“ (toliau VBL) siekia:

1. Vienyti ir koordinuoti Vilniaus sporto klubų veiklą, įgyvendinant šiuose nuostatuose ir VšĮ „Vilnius Basketball League“ įstatuose numatytus uždavinius.
2. Populiarinti ir propaguoti krepšinio sportą Vilniuje, skatinti vilniečius žaisti krepšinį ir lankytis Vilniaus m. krepšinio čempionato rungtynėse.
3. Išaiškinti stipriausias vasarą žaidžiančias Vilniaus vyrų krepšinio komandas VBL Summer League čempionate

## II. VADOVAVIMAS

1. VBL organizuoja ir jam vadovauja, nuostatus ir tvarkaraštį tvirtina VBL direktorius, kuris taip pat yra atsakingas už visą čempionato vykdymą.
2. VBL administracija Raudonės g. 44, LT-12205 Vilnius.

### 1. Komandų, žaidėjų registracija ir turnyro mokestis

1.1 Summer League čempionate dalyvaujantys klubai iki 2024 m. birželio 7 d. turi užpildyti komandos vardinę paraišką ir atsiųsti VBL.

1.2 Komandos norėdamos registruoti naują žaidėją - registracija galima iki pirmo etapo 2 turo. Atkrintamosiose (III etapas) rungtyniauti gali žaidėjai sužaidę bent vienose rungtynėse ne mažiau 10 minučių.

1.3 VBL Summer league įsipareigoja kiekvienai komandai minimum penkias rungtynes ir pilną jų aprūpinimą tiek techniniu personalu, tiek sporto sale.

1.4. Turnyro mokestis – 110 eurų už rungtynes (minimali viso čempionato kaina 550 eurų. Penkios rungtynės). Startinis VBL Summer League mokestis 330 eurų, kuris užskaitomas kaip pirmųjų trijų rungtynių mokestis. Čempionato minimalaus mokesčio likutį (220 eurų) reikia sumokėti iki trečiųjų rungtynių dienos. Papildomas rungtynes apmokėti (110 eurų už rungtynes) – pagal faktą.

### 2. Čempionato sistema

2.1. Organizatoriai įsipareigoja kiekvienai komandai VBL Summer lygoje garantuotas penkias rungtynes.

2.2 Čempionatas vyks trimis etapais. Komandos pogrupiuose sužais po kartą su kiekviena varžovų komanda. Antrame etape komandos sužais antra pogrupių etapą. Trečiame etape atkrintamosios. Ketvirtas – finalinis etapas.

2.3. Pogrupių skaičius ir komandų skaičius pogrupiuose bus paskelbtas po registracijos pabaigos.

2.4. Finalinis etapas vyksta Final4 principu. Žaidžiami pusfinaliai iki vienos pergalės, kurių nugalėtojai patenka į mažąjį ir pagrindinį finalą, kuriame čempionai išsiaiškinami iš vienų rungtynių.

### 3. Apdovanojimai

3.1. Komandos, laimėjusios finalą, tampa VBL Summer krepšinio lygos nugalėtojomis. Turnyro prizininkės iškart po finalų dalyvauja apdovanojimuose.

### 4. Komandos vieta turnyrinėje lentelėje

4.1 Komandos klasifikuojamos pagal pergalių ir pralaimėjimų santykį – iškovotus taškus: už kiekvienas laimėtas rungtynes skiriami 2 taškai, už pralaimėjimą (įskaitant pralaimėjimą išsibaudavus) – 1 taškas, už pralaimėjimą dėl teisės žaisti netekimo – 0 taškų.

4.2 Kai dvi (ar daugiau) komandos surenka tiek pat taškų (pergalių ir pralaimėjimų santykis vienodas), aukštesnę vietą lemia jų tarpusavio rungtynių rezultatas.

4.3 Kai dviejų ar daugiau komandų tarpusavio rungtynių pergalių ir pralaimėjimų santykis vienodas, komandų vietų nustatymui eilės tvarka naudojami tokie kriterijai: - didesnis pelnytų taškų skirtumas tarpusavio rungtynėse;

- didesnis pelnytų taškų skaičius tarpusavio rungtynėse; - didesnis pelnytų taškų skirtumas visose grupės rungtynėse; - didesnis pelnytų taškų skaičius visose grupės rungtynėse.

Jei šių kriterijų nepakanka, komandų klasifikacija nustatoma burtais.

4.4 Jei po kiekvieno iš šių išvardintų kriterijų taikymo etapų galima nustatyti vienos ar daugiau komandų vietą, procedūra 4.3 kartojama nuo pradžios likusioms neklasifikuotoms komandoms.

4.5 Jei komandos dar nesužaidė visų rungtynių grupėje ir 2 ar daugiau komandų turi vienodą laimėtų pralaimėtų rungtynių santykį, tai jų klasifikacija vykdoma pagal visų šių komandų sužaistų rungtynių įmestų taškų santykį.

### 5. Kiti reikalavimai

* 1. VBL Summer League atkrintamosiose gali žaisti tik tie krepšininkai, kurie reguliariajame sezone už esamą komandą yra sužaidę bent 1 (vienerias) rungtynes.
	2. Turnyro metu bus vadovaujamasi FIBA krepšinio taisyklėmis.
	3. Komandos, kurios iki **2024 m. birželio 10 d.** nesumokės nario mokesčio bus braukiamos iš VBL Summer League čempionato. Jeigu komandos vadovas pateikia raštišką prašymą atidėti mokėjimą su pasižadėjimu, terminas gali būti koreguojamas.

## 6. Rungtynių pradžia, pertrauka, minutės pertraukėlės

 6.1. Rungtynių vyresniajam teisėjui nurodžius, komandos turi nedelsiant pradėti rungtynes.

6.2. Komandos atsisakymas pradėti rungtynes ar laiko vilkinimas vertinamas kaip neatvykimas į rungtynes ir yra baudžiamas pralaimėjimu dėl teisės žaisti netekimo, pritaikant visas drausmines sankcijas.

6.3. Rungtynių pertrauka tarp antro ir trečio kėlinio gali trukti daugiausiai 10 minučių. Abiejų komandų sutarimu pertrauka gali būti sutrumpinta iki 3 minučių. Minutės pertraukėlės trukmė – 1 minutė

## 7. Įgalioti asmenys

7.1. Komandos suolo zonoje gali būti šie asmenys: į rungtynių protokolą įtraukti žaidėjai (daugiausiai 12), komandos treneris, trenerio asistentas, komandos vadovas (-ai), gydytojas bei masažuotojas – daugiausiai 20 asmenų.

7.2. Asmenys, kurie nėra komandos atstovai, vyresniajam teisėjui nurodžius privalo palikti komandos suolo zoną bei aikštės prieigas.

7.3. Bet kuris asmuo, nubaustas diskvalifikacine pražanga, turi palikti komandos suolą ir eiti į komandos rūbinę arba išeiti iš pastato.

## 8. VI. ŽAIDĖJŲ APRANGA

8.1 Komandos žaidėjai rungtynėse privalo vilkėti vienodą sportinę aprangą, be papildomų priedų ar aksesuarų.

8.2 Komandos privalo turėti dviejų spalvų žaidybinę aprangą. Viena spalva privalo būti šviesi, kita – tamsi.

Šeimininkų komanda rungtyniauja su šviesios spalvos apranga. Svečių komandos apranga turi aiškiai skirtis. 8.3 Atsakomybė ir drausminės sankcijos dėl netinkamos aprangos – kai abi komandos vilki tamsias arba šviesias aprangas, tenka svečių komandai.

8.4 Ant žaidybinės aprangos galima talpinti neribotą kiekį klubo rėmėjų reklaminių užrašų ar logotipų, tačiau žaidėjų numeriai turi būti aiškiai matomi.

## 9. TEISĖJAI

### Reikalavimai teisėjams

9.1 Vilniaus krepšinio sąjungos ir Vilniaus krepšinio teisėjų sąjungos (toliau VKTS) santykiai grindžiami bendradarbiavimo sutartimi.

9.2 VKTS rekomenduojamų teisėjų ir sekretorių sąrašą patvirtina Varžybų direktoratas. VBL teisėjų ir sekretoriato darbuotojų paskyrimą atsakinga VKTS.

9.3 VKTS pateiktame teisėjų ir sekretorių sąraše turi būti tik asmenys, teisėjų seminaruose išlaikę fizinius ir teorinius testus.

9.4 Rungtynėms teisėjauja 2 aikštės teisėjai, iš kurių vienas yra vyresnysis teisėjas. Finalo arba atkrintamųjų varžybų rungtynėms Krepšinio sąjunga gali paskirti 3 aikštės teisėjus.

9.5 Aikštės teisėjai, sekretoriato darbuotojai turi vadovauti rungtynėms pagal šiuos nuostatus, oficialias FIBA krepšinio taisykles, oficialias FIBA taisyklių interpretacijas ir neturi teisės jų keisti.

9.6 Teisėjai negali būti susiję su aikštėje rungtyniaujančiomis komandomis, t.y. būti komandos atstovais, žaidėjais, treneriais.

9.7 Teisėjai privalo būti geros sportinės formos.

9.8 Teisėjai rungtynėse privalo vilkėti Krepšinio sąjungos pateiktą oficialią teisėjų aprangą.

9.9 Teisėjams ir sekretoriato darbuotojams rungtynėse draudžiama pasirodyti apsvaigus nuo alkoholio, narkotinių ar kitokių psichotropinių medžiagų.

 9.10 Jei teisėjai nesilaiko VBL nuostatuose keliamų reikalavimų ir/ar oficialiose krepšinio taisyklėse priskiriamų pareigų, jiems taikomos drausminės sankcijos.

### Teisėjų pareigos

9.11 Vyresniojo teisėjo ir kitų teisėjų teisės bei pareigos reglamentuojamos oficialiose FIBA krepšinio taisyklėse.

9.12 Jei viena iš komandų pateikia protęstą arba kyla rimti konfliktai (VBL nuostatų nesilaikymas, komandų ar žiūrovų netinkamas elgesys ir t.t.), vyresnysis teisėjas per 1 valandą nuo rungtynių pabaigos turi apie tai pranešti varžybų direktoriui arba Krepšinio sąjungos direktoriui.

9.13 Visos vyresniojo teisėjo pastabos, susijusios su rimtais šių nuostatų ir krepšinio taisyklių pažeidimais, turi būti užrašytos antroje rungtynių protokolo pusėje.

9.14 VBL prašymu rungtynių vyresnysis teisėjas per 24 valandas nuo rungtynių pabaigos privalo atsiųsti atskirą išsamų pranešimą apie kilusius konfliktus, užfiksuotus krepšinio taisyklių ir VBL nuostatų pažeidimus.

9.15 Vyresnysis teisėjas taip pat yra įpareigotas Krepšinio sąjungos atstovas, kuris bendradarbiauja su sekretoriato teisėjais, klubų atstovais bei stebi, ar laikomasi VBL nuostatų, oficialių krepšinio taisyklių.

9.16 Iki rungtynių pradžios likus ne mažiau nei 15 minučių komandų atstovai privalo pateikti sekretoriato teisėjams žaidėjų licencijas arba varžybų direktoriaus raštišką patvirtinimą apie registruotus žaidėjus.

9.17 Vyresniojo teisėjo pareiga patikrinti rungtynėms registruojamų žaidėjų tapatybę ir jų dalyvavimo teisėtumą. Jei nėra žaidėjo licencijos arba varžybų direktoriaus raštiško patvirtinimo apie žaidėjo registraciją, tuomet jo negalima registruoti rungtynėms.

9.18 Vyresnysis teisėjas turi teisę patikrinti asmenų, esančių komandos suolo zonoje, tapatybę ir skaičių. Asmenys, neturintys licencijų arba varžybų direktoriaus raštiško patvirtinimo apie žaidėjo registraciją, privalo palikti suolo zoną.

###  Sekretoriato teisėjai

9.19 Sekretoriato teisėjai turi būti VKTS nariai, įtraukti į oficialų kvalifikuotų Vilniaus sekretoriato teisėjų sąrašą ir išlaikę teorinį testą.

9.20 Sekretoriate dirba šie asmenys: sekretorius-laikininkas ir statistikos operatorius.

9.21 Sekretoriato teisėjai privalo dėvėti tvarkingą aprangą, atspindinčią oficialių krepšinio rungtynių atmosferą. 9.22 Sekretorius turi užtikrinti, kad kiekviena komanda pasibaigus rungtynėms gautų po oficialią rungtynių protokolo kopiją.

9.23 Sekretoriato teisėjams, kaip ir kitiems VBL dalyviams, gali būti taikomos drausminės sankcijos.

## 10. PROTESTO PATEIKIMO TVARKA

Jeigu komanda mano, kad jos interesus pažeidė teisėjo (vyresniojo teisėjo arba teisėjo) sprendimas arba koks kitas įvykis žaidimo metu, ji turi elgtis taip:

* Komandos kapitonas turi pranešti Krepšinio sąjungos vadovybei apie įvykusį incidentą per 15 minučių nuo rungtynių pabaigos, patvirtintų šį protestą raštu ir sumokėtų garantinį €40 įnašą VBL. Raštą, kuriame nurodytos protesto priežastys ir protesto motyvas, turi įteikti VBL direktoriui.
* Rungtynių vyresnysis teisėjas privalo informuoti varžybų direktorių apie priežastis, lėmusias protesto pateikimą.
* Sprendimą dėl protesto patenkinimo ar atmetimo priima VBL direktorius. Sprendimas yra galutinis ir neprotestuojamas.

# 11. DRAUSMINĖ SISTEMA IR SANKCIJOS

## Drausminė sistema

11.1 Drausminės sistemos veikla grindžiama sąlygomis ir reikalavimais, numatytais šiuose nuostatuose, Krepšinio sąjungos įstatuose, laikantis teisingumo ir lygybės principų.

11.2 Drausminės sankcijos apima taisyklių pažeidimus, VBL nuostatų, kitų sutarčių ar reikalavimų, patvirtintų VBL direktoriaus, pažeidimus.

11.3 Drausminės sankcijos gali būti taikomos ir joms privalo paklusti visi juridiniai ir fiziniai asmenys, sudarantys VBL struktūrą: klubai ir jų atstovai, asmenys dirbantys organizacinį ir techninį darbą, žaidėjai, treneriai, teisėjai.

11.4 Šios sankcijos taip pat taikomos už pažeidimus, įvykusius prieš ar po rungtynių, laikant, kad jie įvyko rungtynių metu.

11.5 Klubai atsako už savo žaidėjų, trenerių, atstovų, vykdančiųjų ir kitų su asociacijos ar klubo veikla susijusių asmenų elgesį ir už jiems paskirtų nuobaudų įvykdymą.

11.6 Teisė skirti drausmines sankcijas suteikiama VBL direktoratui.

11.7 Skirdamas nuobaudą, varžybų direktoratas privalo atsižvelgti į objektyvias ir subjektyvias priežastis, lengvinančias ir sunkinančias aplinkybes, į žalą, kurią tas ar kitas veiksmas ar neveikimas daro VBL rėmėjams, partneriams ir krepšinio įvaizdžiui apskritai.

11.8 VBL direktorius drausmines sankcijas skiria neviršydamas nustatytų ribų.

11.9 Skirdamas nuobaudas, VBL direktorius gali remtis rungtynių vaizdo įrašais, teisėjų ir klubų atstovų pranešimais, publikacijomis spaudoje ir internete, pasisakymais per televiziją radiją bei kita informacija.

**Žaidėjų, trenerių, komandos atstovų pažeidimai ir nuobaudos:**

Klubai atsako už savo narių: žaidėjų, trenerių, atstovų, vykdančiųjų ir kitų su klubo veikla susijusių asmenų drausminių sankcijų vykdymą. Jei vienas veiksmas pažeidžia kelis šių nuostatų ar krepšinio taisyklių reikalavimus, drausminės sankcijos gali būti skiriamos ir už kelis pažeidimus.

Diskvalifikacija įsigalioja nuo pirmųjų rungtynių, po oficialaus pranešimo apie diskvalifikacijos paskyrimą. Jei diskvalifikacija skiriama tam tikram laikotarpiui ar rungtynių skaičiui, laikas, kai varžybos nevyksta, neskaičiuojamas. Diskvalifikacijos galiojimas tęsiasi kitą ar kituose sezonuose.

1. Techninė pražanga. Bauda – € 20.
2. Techninė pražanga, skirta ankstesniuose sezonuose ir už kurią bauda nebuvo sumokėta iki naujo sezono. Bauda – € 30.
3. Technine pražanga komandos treneriui ar suoleliui už kurią nebuvo sumokėta iki naujojo sezono. Bauda - €

30.

1. Diskvalifikacinė pražanga (už 2 technines), papildomos baudos ir diskvalifikacijos nėra, tiesiog žaidėjas turi susimokėti už gautas technines pražangas.
2. Diskvalifikacinė pražanga (ne už 2 nesportines). Bauda – € 30. Žaidėjas gali dalyvauti kitose rungtynėse, nebent VBL direktorius nuspręs kitaip.
3. Sąmoningas krepšinio įrenginių, reklaminių stendų, kito inventoriaus sugadinimas arba suniokojimas. Bauda – žalą padaręs asmuo turi atlyginti nuostolius pagal klubo arba Krepšinio sąjungos pateiktą sąskaitą už sugadintus krepšinio įrenginius, reklamos stendus, kitą inventorių.
4. Grasinimai, įžeidinėjimai, žeminantis elgesys teisėjų, sekretorių ar VBL darbuotojų atžvilgiu. Bauda – nuo €30 iki € 300 ir/ar diskvalifikacija nuo 1 iki 5 rungtynių.
5. Grasinimai, įžeidinėjimai, žeminantis elgesys varžovų komandos trenerių, žaidėjų ir atstovų atžvilgiu. Bauda – nuo € 30 iki € 300 ir/ar diskvalifikacija nuo 1 iki 5 rungtynių.
6. Grasinimai, įžeidinėjimai, provokuojantis ir/ar nepadorus elgesys žiūrovų atžvilgiu. Bauda – € 30 iki € 300 ir/ar diskvalifikacija 1 rungtynėms.
7. Smurtas ir/ar veiksmai, keliantys grėsmę žaidėjų, trenerių, komandos atstovų, žiūrovų, teisėjų, sekretoriato teisėjų, Krepšinio sąjungos darbuotojų sveikatai. Bauda nuo € 100 iki € 450 ir diskvalifikacija nuo 1 rungtynių iki visiško pašalinimo iš varžybų.
8. Nepagrįsta kritika, konfidencialios, tikrovės neatinkančios informacijos, žeminančios fizinio asmens garbę ir orumą ar kenkiančios VBL ar klubų interesams, ypač jų reputacijai, platinimas. Bauda – nuo € 30 iki € 300.

## Klubų pažeidimai ir nuobaudos

Už pirmą pažeidimą, už kurį numatyta piniginė bauda nėra didesnė nei € 150, VBL direktorius gali raštiškai įspėti klubą.

1. Komanda be pateisinamų priežasčių neatvyksta į VBL tvarkaraštyje numatytas rungtynes arba atvyksta mažiau nei 5 komandos žaidėjai. Bauda – varžovų komandai įskaitoma pergalė rezultatu 20:0, nuostatus pažeidusi komanda baudžiama € 150 bauda. Jeigu komandą per sezoną du kartus neatvyksta į rungtynes, ji VBL direktoriaus sprendimu gali būti diskvalifikuojama iš varžybų. Anuliuojami visi ankstesni rezultatai, komandos varžovams užskaitomos techninės pergalės rezultatu 20:0.
2. Komanda rungtynių metu palieka aikštelę, ignoruoja vyresniojo teisėjo raginimus žaisti, savo elgesiu trukdo tęsti rungtynes. Bauda – varžovų komandai įskaitoma techninė pergalė rezultatu 20:0, nuostatus pažeidusi komanda baudžiama € 150 bauda ir VBL direktoriui nusprendus, komanda gali būti diskvalifikuota iš varžybų.
3. Jeigu atkrintamosiose varžybose žaidžiama serija iš dviejų rungtynių, komanda pralaimėjusi rungtynes dėl teisės žaisti netekimo, tuo pačiu pralaimi visą seriją. Ši taisyklė negalioja, jeigu žaidžiama trijų rungtynių serija (t.y. tuomet, kai į kitą etapą patenka komanda serijoje pasiekusi dvi pergales).
4. Komanda išeina žaisti į aikštę pavėlavusi daugiau nei 15 minučių (išskyrus atvejus, kuomet vėluojama dėl nenugalimų aplinkybių). Bauda – € 60.
5. Komanda nesilaiko pagrindinės/rezervinės aprangos vilkėjimo taisyklės arba žaidžia su netvarkinga apranga. Bauda – € 60.
6. Rungtynėse žaidė žaidėjas, kuris nebuvo registruotas varžyboms, neturi licencijos ir jam nebuvo duotas raštiškas varžybų direktoriaus leidimas, tų rungtynių rezultatas anuliuojamas, komandai įskaitomas pralaimėjimas bei skiriama € 60 bauda. Atsižvelgiant į žaidėjų, negalinčių dalyvauti varžybose, įtaką komandos rezultatams, gali būti sprendžiamas klausimas dėl tokios komandos tolimesnio dalyvavimo varžybose. Tai sprendžia varžybų direktoratas.
7. Žaidėjas arba komanda laiku nesumokėjo jai skirtos baudos ir žaidė kitas rungtynes. Bauda - komandai įskaitomas pralaimėjimas 0:20 ir ji baudžiama € 60 bauda.

Gavus baudą, ją reikia sumokėti iki kitų rungtynių ir prieš jas pateikti sekretoriato atstovui finansinį dokumentą, patvirtinantį, kad bauda buvo sumokėta. Nesumokėjus baudos, komanda ar žaidėjas (priklausomai nuo to, ar baudą gavo komanda, ar žaidėjas) negalės dalyvauti varžybose tol, kol nebus sumokėta bauda.

## Drausminės sankcijos klubams dėl žiūrovų elgesio

Atsakomybė už incidentus, susijusius su žiūrovų elgesiu, prevencinių apsaugos priemonių nebuvimą ar jų nepanaudojimą tenka šeimininkų klubui, kuriam taikomos drausminės nuobaudos. Drausminės sankcijos gali būti taikomos ir svečių klubui už aiškiai identifikuojamos, klubą palaikančios asmenų (aistruolių) grupės neleistinus veiksmus prieš kitus rungtynių dalyvius: žiūrovus, aptarnaujantį personalą ar varžovus.

1. Įvairių daiktų, kurie negali sužaloti, tačiau trukdo rungtynių dalyviams, mėtymas į aikštę. Bauda – nuo € 30 iki € 300.
2. Įvairių kietų daiktų, galinčių fiziškai sužaloti ir trukdančių rungtynių dalyviams, mėtymas į aikštę. Bauda – nuo € 150 iki € 600. Pasikartojus pažeidimams klubas dar kartą baudžiamas pinigine bauda ir kitas namų rungtynes privalo žaisti be žiūrovų.
3. Įžūlus žiūrovų elgesys, agresyvūs veiksmai, grasinimai, įžeidinėjimai ar smurtas žaidėjų, trenerių, komandų atstovų, sekretoriato darbuotojų, Krepšinio sąjungos darbuotojų, kitų žiūrovų ar bet kokių kitų asmenų adresu. Bauda nuo € 150 iki € 1500 ir klubui varžybų direktorato sprendimu gali būti atimta teisė dalyvauti

Vilniaus čempionate arba visą sezoną žaisti be žiūrovų.

1. Žiūrovų veiksmai: įvairių daiktų mėtymas, įsiveržimas, bandymas įsiveržti į krepšinio aikštę, smurtas prieš rungtynių dalyvius, dėl kurių rungtynės nutraukiamos. Bauda – varžovų komandai įskaitoma pergalė rezultatu 20:0, skiriama nuo € 150 iki € 1500 bauda ir klubui varžybų direktorato sprendimu gali būti atimta teisė dalyvauti Vilniaus čempionate arba visą sezoną žaisti be žiūrovų.

## Drausminės sankcijos teisėjams ir sekretoriato teisėjams

1. Teisėjai nevykdo pareigų, reglamentuotų oficialiose FIBA krepšinio taisyklėse ir šiuose nuostatuose. Bauda – nuo 1 savaitės iki neriboto laiko.
2. Neatvykimas į rungtynes be pateisinamų priežasčių. Bauda – diskvalifikacija nuo 1 iki 3 mėnesių.
3. Teisėjas vilki ne VBL pateiktą aprangą. Bauda - įspėjimas arba diskvalifikacija nuo 1 iki 10 savaičių.
4. Teisėjai ar sekretoriato teisėjai rungtynėse pasirodo apsvaigę nuo alkoholio, narkotinių ar kitokių psichotropinių medžiagų. Bauda – diskvalifikacija nuo 1 mėnesio iki neriboto laiko.
5. Sekretoriato teisėjų aplaidus ir/ar šališkas darbas, klaidingas rungtynių, statistikos protokolų pildymas ar kitos klaidos. Bauda – įspėjimas arba diskvalifikacija nuo 1 savaitės iki neriboto laiko.
6. Nepagrįsta kritika, konfidencialios, tikrovės neatinkančios informacijos, žeminančios fizinio asmens garbę ir orumą ar kenkiančios VBL ar klubų interesams, ypač jų reputacijai, platinimas. Bauda – nuo 1 iki 12 mėnesių.
7. Grasinimai, įžeidinėjimai, provokuojantis ir/ar nepadorus elgesys, smurtas komandos trenerių, žaidėjų ir atstovų, žiūrovų, kitų teisėjų, sekretoriato teisėjų, Krepšinio sąjungos darbuotojų atžvilgiu. Bauda – nuo 3 mėnesių iki neriboto laikotarpio.

VBL vykdomo Summer League čempionato dalyviai su nuostatais privalo susipažinti iki pirmenybių pradžios.

Direktorius Linas Vaigauskas